Կարինե Աշուղյան

Կարինե Արամայիսի Աշուղյան (), հայ բանաստեղծուհի, թարգմանչուհի, հրապարակախոս, փիլիսոփայական գիտությունների թեկնածու, 1996 թվականից Հայաստանի գրողների միության անդամ։

Կենսագրություն 
Ծնվել է 1962 թվականի մարտի 20-ին, Արարատի մարզի Տափերական գյուղում։ Ավարտել է ԵՊՀ փիլիսոփայության և հոգեբանության ֆակուլտետը, ՀՀ ԳԱԱ փիլիսոփայության, սոցիոլոգիայի և իրավունքի ինստիտուտի ասպիրանտուրան, աշխատել է նույն ինստիտուտում որպես հայ փիլիսոփայության պատմության բաժնի կրտսեր գիտաշխատող։ Խմբագրել է «Արարատ» մարզային թերթը (1998-2008), աշխատել է ՀՀ ՊՆ «Զինվոր» պաշտոնաթերթում և որպես լրագրող՝ տարբեր լրատվամիջոցներում։ Գիտական և հրապարակախոսական բազմաթիվ հոդվածների հեղինակ է։ Խմբագրել է «Գրական տապան» միջազգային գրական փառատոնի ամենամյա մի քանի ժողովածուներ, տարբեր հեղինակների գրքերի գեղարվեստական խմբագիրն է։ Նրա ստեղծագործությունները լույս են տեսել գրական պարբերական մամուլում և տարբեր ժողովածուներում, թարգմանվել են ռուսերեն, պարսկերեն և հոլանդերեն, լեհերեն, անգլերեն, թուրքերեն և այլ լեզուներով։

Մրցանակներ 
«Հմայիլներ» բանաստեղծությունների ժողովածուի համար արժանացել է ՀԳՄ Պարույր Սևակի մրցանակի։ Պարգևատրվել է ՀՀ մշակույթի նախարարության Գրիգոր Նարեկացի հուշամեդալով, արժանացել է ՀՀ պաշտպանության նախարարության և ՀԳՄ համատեղ ամենամյա մրցանակին (2016)։

Երկեր 
 Բանաստեղծություններ, Երևան, 1995։
 Առաքելություն (հրապարակախոսություն, «Ավետաբերները» ժողովածու ), Երևան, 1997։ 
 Հմայիլներ (բանաստեղծություններ), Երևան, 2006։
 Փորձեր, Երևան, 2007։
 Մի ճամպրուկ ճակատագիր (արձակ), Երևան, 2014։
 Փիլիսոփայական և գեղարվեստական միտքը 13-14-րդ դարերի քերականության հայ մեկնություններում (գիտական մենագրություն), Երևան, 2015։
 Երկրի կանաչ ժամից յոթ օր առաջ ( գիտաֆանտաստիկ վիպակ, «Յոթ գույն» ժողովածու), Երևան։
 Գրական տապան 2015։ Հայաստանը գրականություն է հյուրընկալում։ Ակոս, 2016։

Թարգմանություններ 
Մարինա Ցվետաևա, Աննա Ախմատովա (թարգմանություն ռուսերենից, բանաստեղծություններ, ժողովածու), Երևան, 2003։
Նաթելլա Լալաբեկյան, Բազմակետ (թարգմանություն ռուսերենից, բանաստեղծություններ), Երևան, 2011։ Վահան Հովհաննիսյան, Մանդելիոն (վեպ), Երևան, 2014

Ծանոթագրություններ

Արտաքին հղումներ 
 Կարինե Աշուղյան 
 Կարինե Աշուղյան․ «Ապրելու կամք» շարքից

Հայ բանաստեղծներ
Հայ թարգմանիչներ
Հայ հրապարակախոսներ
Հայաստանի գրողների միության անդամներ
ԵՊՀ շրջանավարտներ
Տափերական գյուղում ծնվածներ
Ռուսերենից հայերեն թարգմանիչներ
Հայ գրողներ
Փիլիսոփայական գիտությունների թեկնածուներ